Register digl cuntign
Determinaziuns generalas
Art.	  1	Cumegn	4
Art.	  2**	Autonomia	4
Art.	  3**	Pensum	4
Art.	  4	Lungatg uffizial	4
Art.	  5	Egualitad dallas schlattagnas	4
II. 	Dretgs politics ed obligaziuns
Art.	  6**	Abilitad da votar	5
Art.	  7**	Dretg da votar ed eligibladad	5
Art.	  8	Votaziuns ed elecziuns federalas e cantunalas	5
Art.	  9	Dretg d’iniziativa,   a) Prancepi	5
Art.	10	Dretg d’iniziativa,   b) Inoltraziun ed examinaziun dalla proposta	5
Art.	11*	Dretg d’iniziativa,   c) Procedura	5
Art.	12*	Dretg d’iniziativa,   d) Retratga	6
Art.	13	Dretg da petiziun	6
Art.	14*	Moziun	6
Art.	15**	Sclarimaint	6
Art.	15a*	Referendum	6
Art.	16**	Dretg da recurs	7
Art.	17**	Protocols ed invista aint igls protocols	7
Art.	17a**	Obligaziun d’infurmaziun	7
Art.	18**	Responsabladad	7
III. 	Organisaziun communala
Generalitads
Art.	19*	Organs	8
Art.	20*	Perioda d’uffezi, taimp d’elecziuns e surdada digl uffezi	8
Art.	21	Elecziuns cumplementaras	8
Art.	22**	Incumpatibladad	8
Art.	23**	Raschungs d’exclusiun	9
Art.	23a**	Elecziun an cass da incumpatibladad u muteivs d’exclusiun	9
Art.	23b**	Obligaziun da sa participar allas sedutas	9
Art.	24**	Raschungs da recusaziun	9
Art.	24a**	Reponderaziun	10
Art.	24b**	Decisiuns consultativas	10
Art.	25***	Indemnisaziun	10
Art.	26*	Demissiun	10
Art.	27**	Obligaziun da secretezza	10
Organs communals	
Igl cumegn d'urna*
Art.	27a*	Cumpetenza d‘elecziun	11
Art.	27b*	Cumpetenza da decider	11
Art.	27c*	Procedura	11
Art.	27d*	Modus d‘eliger	12
Art.	27e*	Modus da votar	12
La radunanza communala*
Art.	28*/**/*** Radunanza communala	13
Art.	28a*	Conclus sottamess agl referendum	14
Art.	29**	Convocaziun, tractandas	14
Art.	29a**	Publicitad, recusaziun	15
Art.	30	Presidi	15
Art.	31**	Predeliberaziun	15
Art.	32	Modus da votaziun	15
Art.	33*	Modus d’elecziun	15
Art.	34**		16
Art.	35*/**		16
Art	36**		16
La suprastanza communala*
Art.	37	Suprastanza communala	16
Art.	38***	Constituziun	16
Art.	39	Sedutas	16
Art.	40**	Abilitad e cumpetenza da decider	16
Art.	41*/**/*** Cumpetenzas	16
Art.	41a***	Cumpetenzas d‘elecziun	17
Art.	42***	Departamaints	18
Art.	43***		18
Art.	44***	Mastral	18
Art.	45**	Sottascripziun digl cumegn; meds legals	18
La cumischung da gestiun*
Art.	46	Cumischung da gestiun	18
Art.	47**/*** Pensums	19
IV. 	Direcziun/Administraziun communala / Ampluias communals
Art. 47a***	Direcziun
Art.	48***	Administraziun communala	19
Art.	49**	Scrivant da cumegn	19
Art.	50*/**	Pladimaint digl persunal	20
V. 	Finanzas, taglias ed otras taxas
Art.	51	Facultad communala	20
Art.	52**	Prancepis da finanzas, prancepis dalla contabilitad	20
Art.	53**	Vender ed impinar facultad da gioldamaint	21
Art.	54	Garanzeia digls basigns da finanzas, taglias	21
Art.	55**	Taxas d’utilisaziun e contribuziuns da costs	21
Art.	56	Taxas	21
Art.	57	Taxa da preferientscha	22
Art.	58**	Taxa per giasts u alloschamaint e taglia per la promoziun digl turissem	22
VI. 	Determinaziuns finalas e transitoricas
Art.	59	Revisiun	22
Art.	60**		22
Art.	61	Ulteriouras determinaziuns	22
Art.	62	Aboliziun da determinaziuns cuntradictoricas	22
Art.	63	Text decisiv dalla constituziun	23
		Approvaziun	23
Constituziun digl cumegn da Lantsch
Cumoin da 
Lantsch
Gemeinde 
Lantsch/Lenz

Cumoin da 
Lantsch
Gemeinde 
Lantsch/Lenz

010
010
Constituziun
digl cumegn da Lantsch
Constituziun
digl cumegn da Lantsch
Constituziun
digl cumegn da Lantsch
Constituziun
digl cumegn da Lantsch
Constituziun
digl cumegn da Lantsch
2005
2005
2005
2005
2005
Decisiun
Decisiun
Decisiun
an vigour a parteir digls
Relasch
Radunanza communala 	19-06-2005
Approvaziun dalla regenza	06-09-2005 / 1089
Radunanza communala 	19-06-2005
Approvaziun dalla regenza	06-09-2005 / 1089
Radunanza communala 	19-06-2005
Approvaziun dalla regenza	06-09-2005 / 1089
19-06-2005
* Revisiun parziala
Radunanza communala		28-10-2018
Approvaziun dalla regenza	06-08-2019 / DR 543
Radunanza communala		28-10-2018
Approvaziun dalla regenza	06-08-2019 / DR 543
Radunanza communala		28-10-2018
Approvaziun dalla regenza	06-08-2019 / DR 543
01-01-2019
** Revisiun parziala
Cumegn d'urna			19-05-2019
Approvaziun dalla regenza	06-08-2019 / DR 543
Cumegn d'urna			19-05-2019
Approvaziun dalla regenza	06-08-2019 / DR 543
Cumegn d'urna			19-05-2019
Approvaziun dalla regenza	06-08-2019 / DR 543
19-05-2019
*** Revisiun parziala
Cumegn d'urna			13-02-2022
Approvaziun dalla regenza	00-00-2022 / DR 
Cumegn d'urna			13-02-2022
Approvaziun dalla regenza	00-00-2022 / DR 
Cumegn d'urna			13-02-2022
Approvaziun dalla regenza	00-00-2022 / DR 
13-02-2022
I. Determinaziuns generalas
Art. 1
Cumegn
Igl cumegn da Lantsch/Lenz è ena corporaziun territoriala digl dretg public. Ella sa cumpona dallas persungas sesentas segl sies territori.
Art. 2**
Autonomia
Ainfra igls cunfegns dalla legislaziun dalla confederaziun e digl cantun sottastat agl cumegn igl dretg d’autonomia. Aint igl rom dalla sia cumpetenza legala exequescha igl cumegn la suveranitad da tottas persungas, animals e tgossas tgi sa cattan segl sies territori.
Art. 3**
Pensum
Igl cumegn adamplescha igls pensums tgi sa dattan ad el per igl bagnstar dalla generalitad. Ella promova igl svilup cultural scu er igl bagnstar social ed economic e relascha las leschas ed igls regulativs basignevels.
Igl cumegn pò surdar l’execuziun da pensums definias a corporaziuns publicas u da dretg privat, instituziuns, fundaziuns u a privats e stgaffeir organisaziuns digl dretg public e privat u sa participar a talas.
Art. 4
Lungatg uffizial
Igl rumantsch è igl lungatg tradiziunal digl cumegn. Igls lungatgs uffizials èn rumantsch e tudestg. Mintga abitant ò igl dretg da far adiever libramaintg dad egn digls dus lungatgs uffizials a bucca ed an scretg. Igl cumegn promova las fadeias per igl svilup digl lungatg tradiziunal.
Art. 5
Egualitad dallas schlattagnas
Denominaziun da persungas, professiuns e funcziuns da chella constituziun sa refereschan a tottas dus schlattagnas, schinavant tgi sa resulta navot oter digl senn dalla constituziun.
II. Dretgs politics ed obligaziuns
Art. 6**
Abilitad da votar
Abels da votar èn tottas persungas tgi on cumplania igl 18. onn da vigliadetna e tgi èn betg sottamessas ad ena curatella cumplessiva perveia d’inabilitad permanenta da giuditgier u tgi vignan represchentadas dad en mandatari.
Art. 7**
Dretg da votar ed eligibladad
Dretg da votar an fatgs communals on burghes svizzers abels da votar tgi abiteschan aint igl cumegn e persungas digl exteriour ablas da votar, tgi disponan d’ena lubientscha da domicil C e tgi abiteschan ed èn annunztgeidas aglmanc tschintg onns sainza interrupziun aint igl cumegn da Lantsch/Lenz. 
Mintga persunga cun dretg da votar pò neir eligeida ainten en’instanza communala.
Art. 8
Votaziuns ed elecziuns federalas e cantunalas
Per elecziuns e votaziuns federalas e cantunalas valan las determinaziuns vertentas dalla confederaziun e digl cantun.
Art. 9
Dretg d’iniziativa   

a) Prancepi
30 persungas ablas da votar pon pretender an scretg ena votaziun per fatgs communals inoltros dad ellas. Exclus da chel dretg èn  decisiuns tgi schean aint igl rom dallas cumpetenzas dallas instanzas communalas u relaziuns da dretg regladas tranter igl cumegn e terzas persungas.
L’iniziativa pò neir inoltrada an furma d’ena proposta generala u d’en sboz formulo.
Art. 10
b) Inoltraziun ed 
    examinaziun 
    dalla proposta
L’iniziativa è d’inoltrar alla suprastanza communala cun la sottascripziun digls iniziants. 
Propostas d’iniziativa cun en cuntign illegal na dastgan betg neir sottamessas alla votaziun.
La suprastanza communala decida schi chella è valevla e communitgescha chegl cun ena disposiziun agls iniziants an terma d’en meis.
Art. 11 *
c) Procedura
Ena iniziativa valevla ò da neir tractada igl pi tard ainfra 12 meis siva dalla inoltraziun.
Iniziativas formuladas èn, cun u sainza cunterproposta, da sottametter alla votaziun ainfra igl madem taimp conform alla furma inoltrada.
È ena cunterproposta avant mang, vign decidia igl amprem tranter chella e la proposta dall’iniziativa. Sessour decida la radunanza communala cun ena votaziun definitiva tranter l’approvaziun u la refusiun dalla proposta, tgi è sa resultada dall’amprema votaziun. All’urna ègl da sottametter agls votants cun dretg da votar ena dumonda da tagl correspondenta.
Art. 12 *
d) Retratga
En’iniziativa pò neir retratga digls tschintg amprems sotsigneiders anfignen alla proclamaziun digl termin da votaziun, schinavant tg’ella na cuntigna betg en’otra clausla da retratga.
Art. 13
Dretg da petiziun
Igl dretg da petiziun è garantia. 
Mintga abitant ò igl dretg da sottametter an scretg propostas, giaveischs e reclamaziuns allas instanzas communalas per piglier posiziun.
La suprastanza communala è oblieida da piglier posiziun an terma da 3 meis versa la petiziun.
Art. 14 *
Moziun
Mintga persunga cun dretg da votar, ò igl dretg d’inoltrar ena moziun alla radunanza communala per affars tgi n’èn betg menziunos sen la glista da tractandas e tgi schea an cumpetenza digls votants. 
Per regla dat la suprastanza communala rapport a caschung dalla proxima radunanza communala ansemen cun ena proposta davart la moziun. Schi la moziun vign declarada per relevanta, ò la suprastanza communala da sottametter an terma dad 1 onn en sboz elaboro alla radunanza communala u eventualmaintg agl cumegn d’urna per la decisiun.
Digl reminent valan igls art. 10 ed 11 da chella constituziun conform a lour senn.
Art. 15**
Sclarimaint
Mintga persunga cun dretg da votar pò pretender dalla suprastanza sen radunanza communala sclarimaint davart igl stadi u la liquidaziun d’en fatg communal.
Igl sclarimaint ò da neir do igl pi tard dalla proxima radunanza communala. El pò neir snaea u referia schi interess considerabels digl cumegn u da terzas persungas s’opponan.
Resalvos restan igl secret d’uffezi e las prescripziuns davart igl schurmetg da datas.
Art. 15a *
Referendum
Decisiuns dalla radunanza communala tenor art. 28a on da neir sottamessas agl cumegn d’urna, schi 20 persungas cun dretg da votar peglian igl referendum lotiers an terma da 30 deis. 
  
Decisiuns tgi èn sottamessas agl referendum facultativ, on da neir publitgeidas dalla suprastanza communala aint igl figl uffizial communal, cun l’indicaziun digl de da scadenza digl referendum. 
Las sottascripziuns on da neir inoltradas alla suprastanza communala avant la scadenza digl termin digl referendum. Sch’igl referendum è reuschia, succeda la votaziun all’urna ainfra igls proxims seis meis. 
Schi aintran ainfra igl termin digl referendum nignas pretensiuns per ena votaziun all’urna, daclera la suprastanza communala l’antrada digl conclus an vigour legala cun ena publicaziun uffiziala.
Art. 16**
Dretg da recurs
Igl dretg da recurs cunter decisiuns e disposiziuns digls organs communals sa drezza tenor la legislaziun cantunala.
Art. 17**
Protocols ed invista aint igls protocols
Dallas tractandas dalla radunanza communala, dalla suprastanza communala e d’ulteriouras instanzas communalas u cumischungs, ò da neir mano protocols an scretg tgi infurmeschan aglmanc dallas decisiuns, digls resultats d’elecziuns scu er d’opposiziuns eventualas davart la violaziun da determinaziuns da cumpetenza e da procedura. Els on da neir sottascretgs digl protocollist e siva dall’approvaziun explicita u silenziousa er digl mastral.
Resalvond la suandonta alinea 3, on igls protocols da neir preschentos per l’approvaziun agl madem gremi.
Igl protocol dalla radunanza communala vign exponia durant en meis siva dalla radunanza communala an canzleia communala e publitiga sen la pagina d’internet digl cumegn risguardond las determinaziuns legalas per la protecziun da datas. 
Protestas vers igl protocol dalla radunanza communala on da neir inoltradas an scretg alla suprastanza communala an terma digl termin d’exposiziun da 30 deis. Chellas vignan tractadas dalla proxima radunanza communala ed igl protocol approvo siva.
Vignan inoltrada nignas protestas ainfer igl termin d’exposiziun, vala igl protocol siva dalla scadenza digl termin d’exposiziun per approvo.   
Igls protocols dalla radunanza communala publica stattan an disposiziun per invista a mintgign. L’invista agls protocols dalla suprastanza communala e dallas ulteriouras instanzas communalas vign angal lubeida, schi so neir fatg valeir en interess giustifitgia. Agl dretg d’invista so er neir satisfatg cun surdar en extract digl protocol.
Art. 17a**
Obligaziun d’infurmaziun
La suprastanza communala infurmescha la publicitad periodicamaintg ed an moda adequata davart igls fatgs d’interess general.
Art. 18**
Responsabladad
La responsabladad digls organs communals per donns caschunos exequond lour uffezi per greva negligientscha u aposta, sa drezza sa drezza alla lescha cantunala davart la responsabladad digl stadi.
III. Organisaziun communala
A. Generalitads
Art. 19 *
Organs
Las persungas cun dretg da votar furman an sia totalitad igl organ suprem digl cumegn. 
Ellas exequeschan lour dretgs conform a chesta constituziun antras igl cumegn d’urna ed antras la radunanza communala. 
Igls organs ordinaris digl cumegn èn:
igl cumegn d’urna
la radunanza communala
la suprastanza communala
la cumischung da gestiun
Art. 20 *
Perioda d’uffezi, taimp d’elecziuns e surdada digl uffezi
La perioda d’uffezi digls uffizials communals cozza treis onns.
Elecziuns all’urna on li durant igl terz quartal, schi pussebel ansemen cun votaziuns federalas u cantunalas.
Schi en sagond scrutini è necessari, ò chel li igl pi tard quatter emdas siva digl amprem.
Las elecziuns digls ulteriours uffizials communals, tgi vignan fatgas dalla radunanza communala, on li mintgamai la davosa dumengia d’otgover.
La surdada digl uffezi ò li igl 1 da schaner digl onn sequent. 
Igl uffizial partent è responsabel per la surdada regulara digl uffezi.
Art. 21
Elecziuns cumplementaras
Sorta en uffizial definitiv durant la perioda d’uffezi per qualunque muteiv, ègl d’eliger en suppleant an terma da 6 meis per igl rest dalla perioda d’uffezi, nun tgi la proxima elecziun ordinaria succeda ainfra chels proxims 6 meis.
Per las elecziuns cumplementaras valan las mademas determinaziuns scu per las elecziuns ordinarias.
Art. 22**
Incumpatibladad
En ampluia communal stabel na dastga betg appartigneir all’autoritad ad el directamaintg superioura. El pò pero neir tratg tiers cun vousch consultativa a tractativas. 
Commembers dalla suprastanza communala ed ampluias communals na dastgan betg esser commembers dalla cumischung da gestiun.
Art. 23**
Raschungs d’exclusiun
Paraints e chinos an lengia directa, consorts e fardagliuns scu er persungas, tgi veivan ansemen an partenadi registro u tgi veivan an ena cuminanza factica da veta, na dastgan betg far part a madem taimp dalla madema autoritad communala.
Chellas raschungs d’exclusiun valan er tranter commembers dalla suprastanza communala e la cumischung da gestiun. 
Schi existan raschungs d’exclusiun, alloura è chella persunga eligeida tgi ò obtignia igl madem mument d’elecziun las pi bleras vouschs. Schi las candidatas e candidats on obtigna madem bleras vouschs, decida la bistgetta.
Art. 23a**
Elecziun an cass da incumpatibladad u muteivs d’exclusiun
Vign en candidat eligia per divers uffezis tg’el na dastga betg exequeir a madem taimp cun en oter uffezi, ò’l da sa decider dalunga per l’egn u l’oter uffezi.
È igl eligia preschaint alla radunanza d’elecziuns, ò’l da communitgier immediat la sia decisiun. È igl eligia absent, stò’l communitgier las sia decisiun an scretg alla suprastanza communala an terma dad 8 deis. 
Vign eligeida egna dallas persungas, tranter las qualas i exista en muteiv d’exclusiun tenor art. 23 ed è l’otra an uffezi, sainza tgi la sia reelecziun stess an dumonda, è l’elecziun nunvalevla.
Art. 23b**
Obligaziun da sa
participar allas sedutas
Resalvond muteivs mutivos, èn igls commembers d’instanzas obliias da sa participar allas sedutas.
Art. 24**
Raschungs da recusaziun
En commember d’ena instanza communala stò s’absentar tar tractativas ed votaziuns, schi el sez u ena persunga an relaziun d’exclusiun cun el agl senn d’art. 23 ò en interess direct e persunal. 
En commember dalla cumischung da gestiun ò da s’absentar tar l’examinaziun digl rendachint e dalla gestiun d’ena instanza, cumischung u uffezi, schi el sez u ena persunga tgi stat cun el an relaziun d’exclusiun, agl senn d’art. 23, appartigna a chella instanza, cumischung u uffezi.
Schi l’exclusiun è dispitevla, decida mintgamai l’instanza digl cass an absenza digl commember pertutgia.
Art. 24a**
Reponderaziun
Decisiuns digl cumegn d’urna e dalla radunanza communala pon neir sottamessas da tot taimp a tals per reponderaziun. Resalvos restan dretgs da terzas persungas. 
Avant la scadenza d’en onn siva dall’antrada an vigour dalla decisiun ègl angal d’antrar ainten ena reponderaziun, schi chegl vign decidia davart digl fatg cun ena pluralitad da dus terzas digls votants.
Art. 24b**
Decisiuns consultativas
La suprastanza communala pò sottametter ena tractanda impurtanta agl cumegn d’urna ed alla radunanza communala scu votaziun consultativa. Igl resultat dalla votaziun è giuridicamaintg betg liont, el leia surtot ni igl cumegn d’urna, ni la radunanza communala ni la suprastanza communala.
Art. 25***
Indemnisaziun
Igls commembers d’instanzas communalas ed igls funcziunaris communals vignan indemnisos per lour prestaziuns da lavour tenor igl regulativ la lescha da paias relascheada dalla radunanza communala.
Art. 26 *
Demissiun
Mintga commember d’en’instanza communala ò d’inoltrar alla suprastanza communala la sia demissiun an scretg anfignen igl pi tard igls 30 d’avregl avant la radunanza d’elecziuns. La demissiun ò da neir publitgeida ainfra 30 deis aint igl organ da publicaziun.
Art. 27**
Obligaziun da secretezza
Igls commembers dallas autoritads communalas ed igls funcziunaris communals, scu er ampluias communals e privats, tgi adampleschan incumbensas publicas èn obliias a secretezza. A persungas betg autorisadas dastga betg neir do sclarimaint ni concernent la discussiun ni concernent igl cuntign da protocols da cumegn u d’ulteriouras actas, tgi cuntignan fatgs tgi èn betg destinos per la publicitad.
L’obligaziun da secretezza resta er siva aveir termino igl taimp d’uffezi u da sarvetsch.
Davart igl aboleir l’obligaziun da secretezza d’en commember d’en’instanza decida l’instanza an exclusiun digl commember pertutgia, davart dallas otras persungas oblieidas all’obligaziun da secretezza decida mintgamai l’instanza superioura da talas.
B. Organs communals
1. Igl cumegn d’urna*
Art. 27a*
Cumpetenza d‘elecziun
Igls votants cun dretg da votar eligian all’urna:
igl mastral,
quatter commembers dalla suprastanza communala,
treis commembers dalla cumischung da gestiun ed en suppleant.
Art. 27b*
Cumpetenza da decider
Igls votants cun dretg da votar decidan all’urna davart:
relascher e midar la constituziun communala;
relascher e midar leschas communalas cunter las qualas igl è nia piglia igl referendum;
lubeir expensas e speisas tgi surpassan las cumpetenzas finanzialas d’oters organs u cunter las qualas igl è nia piglia igl referendum;
piglier se novs amprests da daners e surpiglier siertads, tgi surpassan las cumpetenzas finanzialas d’oters organs u cunter las qualas igl è nia piglia igl referendum;
cumprar, vender ed impinar schaschant scu er conceder u liberar servituts e grevezzas funsilas, schinavant tgi chels affars surpassan las cumpetenzas finanzialas d’oters organs u cunter las qualas igl è nia piglia igl referendum; 
conceder amprests, schi surpassan las cumpetenzas finanzialas d’oters organs e schi sa tracta betg da daners da fondos, tgi schean conform agl rom d’adiever, an cumpetenza dall’instanza autorisada;
decider davart la fusiun cun oters cumegns.
Cun excepziuns dallas elecziuns, on igls affars tgi vignan sottamess agl cumegn d’urna da neir discutos dalla radunanza communala e deliberos per mangs dalla votaziun all’urna cun ena recumondaziun per la votaziun. 
Art. 27c*
Procedura
La suprastanza communala procura, tg’igls documaints da votaziun vignan tarmess agls votants aglmanc diesch deis avant igl de da votaziun.

Igls documaints da votaziun sa cumponan digl project da votaziun tenor igl pled, l’explicaziun, igl cedel da votar, igl certificat da votar ed igls documaints per la votaziun per posta. Las explicaziuns cuntignan ena proposta mutivada dalla suprastanza communala. Cunterargumaints essenzials, exprimias alla radunanza communala, on da neir risguardos ainten la mutivaziun dalla suprastanza communala. 
Tar elecziuns, on igls cedels da votar, igl certificat da votar ed igls documaints per la votaziun per posta, da neir tarmess aglmanc diesch deis avant igl de da votaziun.
La substituziun e la votaziun per posta sa drezzan agl dretg vertent cantunal davart votaziuns ed elecziuns. 
Per exequeir igl andamaint e la survigilaziun dalla votaziun all’urna, eligia la suprastanza en biro da votar tenor igl dretg vertent cantunal davart votaziuns ed elecziuns.
Igl resultat dallas votaziuns e dallas elecziuns ò da neir protocollo e publitgia aint igls organs da publicaziun uffizials.
Art. 27d*
Modus d‘eliger
Per l’elecziun digl mastral dovrigl aint igl amprem scrutini la pluralitad dallas vouschs valevlas. Schi en’elecziun na reuschescha betg, ò li en sagond scrutini. Cò vala la pluralitad relativa. Eligia è chel tgi ò obtignia igl pi grond domber da vouschs. 
Per l’elecziun digls commembers dalla suprastanza communala e dalla cumischung da gestiun, vala aint igl amprem scrutini la pluralitad absoluta. Igl domber total dallas vouschs digls candidats tgi restan siva d’aveir tratg giu las vouschs veidas e nunvalevlas, vign parteida tras igl dobel digls mandats libers. La proxima cefra antiera pi ota è la pluralitad absoluta. Schi ples persungas on cuntanschia la pluralitad absoluta tgi mandats libers tgi on da neir occupos, valan chellas cun igl pi grond domber da vouschs per eligeidas. Aint igl sagond scrutini vala la pluralitad relativa. Eligia è chel tgi ò cuntanschia las pi bleras vouschs. Tar egualitad dallas vouschs decida la bistgetta. 
Glistas digls candidats tgi èn antradas anfignen igl pi tard treis emdas avant igl termin d’elecziun tar la canzleia communala, vignan publitgeidas aint igl organ da publicaziun uffizial.
Chel tgi ranviescha betg tar la suprastanza communala la sia elecziun an terma dad otg deis siva digl de dall’elecziun cun ena declaraziun da refusa an scretg, ò l’acceptada.
Art. 27e*
Modus da votar
Tar la votaziun all’urna è decisiva la pluralitad absoluta dallas vouschs antradas valevlas. Cedels da votar veids vignan betg dumbros. Tar egualitad dallas vouschs è igl project da votaziun refuso.
2. La radunanza communala*
Art. 28*/**/***
Radunanza communala
La radunanza communala decida definitivamaintg da: 
l’execuziun dallas suandontas elecziuns:
a) *
b) *
c) *
d) commembers digls cunsegls da scola,
e) commembers da cumischungs stablas, preveidas ainten otras
    leschas communalas,
f) **
g) ***ulteriouras elecziuns, schinavant tgi las elecziuns n’èn betg 
    surlaschedas expressivamaintg ad en’otra autoritad;
 *;
approvar igl preventiv ed igl rendachint annual scu er fixar igl pe da taglia;
lubeir expensas e speisas anfignen en import da CHF 350'000.00 per la madema tgossa e da CHF 70'000.00 per expensas tgi sa repetan mintg’onn tgi figureschan betg aint igl preventiv e tgi surpassan las cumpetenzas finanzialas d’oters organs;
4a*** Credits posteriours e credits supplementars, schi vign surpasso cotras en credit d’impegn per daple tgi 10 procent, minimum pero per daple tgi CHF 25'000.00
piglier se novs amprests da daners e contractar siertads, ainfra la cumpetenza finanziala conform alla cefra 4 numnada soura;
cumprar, vender ed impinar schaschant scu er conceder u liberar servituts e grevezzas funsilas cun excepziun da disposiziuns realas da nateira secundara, rectificaziun da cunfegns, e maseiras agl rom dalla politica da taragn e da taragn da biagier, ainfra la cumpetenza da finanzas conform alla cefra 4 numnada soura. Reservos restan ultra da chegl igls dretgs digl cumegn da vaschigns;
conceder e midar essenzialmaintg dretgs d’ava ed ulteriours dretgs d’etel spezial ed exequeir la devoluziun digls dretgs d’ava agl senn dalla legislaziun concernent igls dretgs d’ava;
decider davart la cooperaziun cun oters cumegns, corporaziuns ed instituziuns regiunalas;
conceder amprests, schinavant tgi la cumpetenza finanziala vign  betg surpassada conform alla cefra 4 numnada soura, schi surpassan la cumpetenza da finanzas dalla suprastanza communala e schi sa tracta betg da daners da fondos tgi èn an cumpetenza dall’instanza autorisada;
la survigilaziun suprema da tot igls sectours dall’administraziun communala.
Art. 28a*
Conclus sottamess agl referendum
Cun resalva digl referendum facultativ decida la radunanza communala conform ad art. 15a da: 
relascher e midar las leschas communalas cun excepziun dallas determinaziuns executoricas appartegnentas;
lubeir expensas e speisas anfignen en import da CHF 750'000.00 per la madema tgossa e da CHF 150'000.00 per expensas tgi sa repetan mintg’onn., tgi èn betg preveidas aint igl preventiv e tgi surpassan las cumpetenzas finanzialas d’oters organs;
piglier se novs amprests da daners e contractar siertads, ainfra la cumpetenza finanziala conform alla cefra 2 numnos soura;
cumprar, vender ed impinar schaschant scu er conceder u liberar servituts e grevezzas funsilas cun excepziun da disposiziuns realas da nateira secundara, rectificaziun da cunfegns, e maseiras agl rom dalla politica da taragn e da taragn da biagier, ainfra la cumpetenza da finanzas conform alla cefra 2 numnada soura. Reservos restan ultra da chegl igls dretgs digl cumegn da vaschigns;
conceder amprests, schinavant tgi la cumpetenza finanziala conform alla cefra 2 numnada soura vign  betg surpassada e schi sa tracta betg da daners da fondos tgi èn an cumpetenza dall’instanza autorisada.
Art. 29**
Convocaziun, tractandas
La radunanza communala vign convocada dalla suprastanza communala.
La visada succeda diesch deis avant la radunanza communala cun ena publicaziun aint igl figl uffizial ansemen cun la glista da tractandas.
I dastga neir decidia sulettamaintg da tractandas tgi figureschan sen la glista da tractandas publitgeida.
Tar tractandas d’impurtanza pi gronda per igl cumegn elaborescha la suprastanza communala en messadi per mangs digls votants ed igl distribuescha a taimp u igl publitgescha sen la pagina d’internet digl cumegn.
Mintga radunanza communala convocada tenor las prescripziuns è cumpetenta da decider.
Per cass da raschunevladad, ò la violaziun da determinaziuns da cumpetenza e procedura da neir contestada immediat. Cass cuntrari scroda igl dretg da far recurs.
Art. 29a**
Publicitad,
recusaziun
La radunanza communala è publica.
Davart la lubientscha da transmissiun da maletgs e registraziuns sonoras, decida la radunanza communala. Mintga persunga cun dretg da votar, pò pretender tgi las sias expectoraziuns e la sias votaziuns vignan betg registradas. 
L’exclusiun da persungas sainza dretg da votar vign disponeida schinavant tgi interess predominonts publics u privats ve da singulas tractandas pretendan chegl.
Igls muteivs d’exclusiun decisivs per las instanzas na valan betg per igls participants dalla radunanza communala.
Art. 30
Presidi
La radunanza communala vign manada digl mastral. 
È chel impedia, presidiescha igl vicemastral u en oter commember da suprastanza la radunanza.
Art. 31**
Predeliberaziun
La radunanza communala dastga decider sulettamaintg da tractandas tgi la suprastanza communala ò discuto e sottamess ena proposta.
Art. 32
Modus da votaziun
Per mintga tractanda stò neir do la pussebladad d’ena discussiun libra avant la decisiun finala.
Las votaziuns vignan fatgas avertas. Ellas on da neir fatgas an scretg, schi ena quarta digls votants cun dretg da votar preschaints, pretendan. Decisiva per votaziuns avertas è la pluralitad absoluta da chels tgi voteschan. Èn las vouschs egualas, decida igl mastral.
Per schurmetg d’interess privats, po’ la suprastanza decider da far ena votaziun an scretg. Tar votaziuns sot scrutini vala la pluralitad absoluta dallas vouschs valevlas. Cedels veids vignan betg dumbros. Tar egualitad dallas vouschs è igl affar refuso.
Art. 33*
Modus d’elecziun
Las elecziuns vignan fatgas sot scrutini. Schi vign betg protesto pon ellas neir fatgas avertas. Eligia è chel tgi contanscha la pluralitad dallas vouschs valevlas.
Tar elecziuns cumplessivas vignan addeidas tot las vouschs valevlas da candidats e siva divideidas tras igl domber digls posts libers plus 1. La proxima cefra antiera pi ota è la pluralitad absoluta.
Schi en’elecziun na vign betg contanscheida tar elecziuns singulas, u schi tar elecziuns cumplessivas èn eligias pi pacs candidats tgi chegl tg’igl è d’eliger, vign fatg ena sagonda votaziun libra. Eligias èn chels candidats tgi contanschan las pi bleras vouschs.  Schi dat ena egualitad dallas vouschs, decida la bistgetta sur dall’elecziun.
Art. 34**
Art. 35*/**
Art. 36**
3. La suprastanza communala*
Art. 37
Suprastanza communala
La suprastanza communala è l’autoritad administrativa e puliziala digl cumegn.
Ella sa cumpona digl mastral e da quatter ulteriours commembers.
Art. 38***
Constituziun
All’antschatta dalla perioda d’uffezi eligia la suprastanza communala igl vicemastral ed igls schefs digls departamaints. Mintga suprastant è obliia da surpiglier igl departamaint surdo ad el scu er la suppleanza d’en ulteriour departamaint. La suprastanza pò sa constitueir da tot taimp siva d’elecziuns cumplementaras u per oters muteivs. La repartiziun digls departamaints ò da neir communitgeida agl cumegn.
Igl schef digl departamaint da biagier è a madem taimp president dalla cumischung da biagier, igls schef digl departamaint da scola è a madem taimp commember digl cunsegl da scola digl consorzi da scola primara e digl scalem ot.
Art. 39
Sedutas
La suprastanza vign convocada antras igl mastral u antras igl vicemastral, schi savens tgi las tractandas pretendan.
Sen preteisa d’en commember da suprastanza è igl mastral obliia da convocar ena seduta extraordinaria.
Art. 40**
Abilitad e cumpetenza da decider
Per decider valevlamaintg ston esser preschaints aglmanc treis commembers da suprastanza cun dretg da votar.
Per votaziuns ed elecziuns decida la pluralitad absoluta. 
Mintga commember è obliia da votar. Reservadas restan las disposiziuns pertutgont la recusaziun tenor art. 24.
Èn las vouschs angulivadas, decida igl mastral; tar elecziuns la bistgetta.
Art. 41*/**/***
Cumpetenzas
La suprastanza communala ò tottas cumpetenzas tgi n’èn betg surdadas ad en oter organ sen fundamaint digl dretg federal u cantunal, dalla constituziun u d’ena lescha communala.

Las sias cumpetenzas èn an spezial da: 
exequeir igl dretg federal e cantunal scu er dallas leschas ed ordinaziuns communalas e l’execuziun digls conclus digl cumegn d’urna e dalla radunanza communala; 
manar  e survigilar l’antiera administraziun communala; en dretg extendia da dar directivas e d’inspecziun anvers tot igls funcziunaris da cumegn e la survigilanza da tot igls process d’affar, spezialmaintg dallas decisiuns dalla direcziun communala, dall’antiera administraziun communala scu er la survigilaziun da purtaders externs resp. lour adampleida digls dueirs.
administrar la facultad communala e tot igls sectours dall’administraziun; departamaints
stabileir igl chint annual ed igl preventiv;  
preparar tot las tractandas per mang dalla votaziun all’urna e dalla radunanza communala ed organisar las votaziuns ed elecziuns;
decider davart expensas unicas betg preveidas aint igl preventiv e deliberar credits supplementars anfignen CHF 25’000.– pro affar, pero maximum CHF 100’000.– ad onn; 
decider d’expensas tgi sa repetan, ma èn betg fixadas aint igl preventiv, anfignen maximal CHF 3’000.– pro affar, pero maximum CHF 6‘000.– ad onn; 
decider davart da contracts agl rom dallas cumpetenzas administrativas ordinarias; 
decider arisguard igl manar process e recurs scu er far giu cunvagnientschas e contracts da cumpromiss;
represchentar igl cumegn vers terzas persungas e davant dertgira ed autoritads; 
exequeir la pussanza puliziala appartenenta igl agl cumegn e la cumpetenza penala dalla procedura administrativa, schinavant tgi chegl è betg surdo antras ena lescha communala ad otras instanzas communalas
11a decider davart protestas tgi son neir inoltradas tenor lescha cunter decisiuns administrativas e decisiuns da multas dad otras instanzas communalas 
eliger e salarisar igls delegos da cumegn, funcziunaris ed ampluias, schinavant tgi chegl n’è betg resalvo ad en oter organ, scu er l’elecziun e salarisaziun da las cumischungs betg stablas ed otras cumischungs, schinavant tgi ellas na crodan betg an cumpetenza dalla radunanza communala; chegl n’è betg resalvo ad en oter organ.;
surdar lavours a terzas persungas ed eliger cunsiglieders da cumegn; 
administrar igl schaschant communal;
piglier se amprests e surpiglier siertads ainfer la sia cumpetenza da finanzas, maximal pero CHF 25'000.00 per onn;
cumprar, vender ed impinar proprietad da bagns immobigliars scu er conceder u liberar servituts e grevezzas funsilas, schinavant tgi la muntada finanziala dalla decisiun na surpassa betg CHF 25'000.00. Resalvos restan ultra da chegl igls dretgs digl cumegn da vaschigns;
conceder amprests, ainfer la sia cumpetenza da finanzas, maximal pero CHF 25'000.00 per onn;
17a Credits posteriours e supplementars, schi vign surpasso cotras en credit d’impegn per maximalmaintg 10 procent, u tgi la muntada finanziala schea an sias cumpetenzas d’expensas tenor art. 41 cef. 6.;
adattar igl dretg communal agl dretg superiour schinavant tgi exista betg cotras nign spazi da regulaziun;
relascher e midar ordinaziuns, an spezial d’en reglamaint d’organisaziun per la suprastanza communala, la direcziun communala e las cumischungs (reglamaint d’organisaziun);
La suprastanza surdat alla direcziun communala singulas cumpetenzas tgi totgan tenor la constituziun communala u tenor dretg surordino betg expressivamaintg tar la sia cumpetenza. Ellas sa drezzan agl reglamaint d’organisaziun per la suprastanza communala, per la direcziun communala e per las cumischungs.
Cumpetenza d’elecziun
Art. 41a*** 
La suprastanza eligia:

1. igls ulteriours commembers dallas instanzas e cumischungs, igls delegos per corporaziuns da cumegns, cun e sainza persunalitad giuridica scu er ampluias, schinavant tgi l’elecziun n’è betg surlascheda expressivamaintg ad en’otra instanza. 

2. igl post da revisiun sen proposta dalla cumischung da gestiun.
Art. 42***
Departamaints
L’administraziun communala vign reparteida Igls camps specifics digl cumegn vignan repartias an tschintg departamaints.
Chels vignan partias tenor basigns an diversas partiziuns administrativas.
La suprastanza reparta igls departamaints e las partiziuns administrativas an cunvagnientscha vicendevla sen igls divers commembers da suprastanza.
Igls pensums dallas differentas partiziuns administrativas vignan circumscretgas ainten ordinaziuns spezialas. 
Igl andamaint da finanzas surstat agl mastral.
La suprastanza communala regla la sia organisaziun e la structura dall’administraziun communala aint igl reglamaint d’organisaziun.
Art. 43***
Gestiun
Igls commembers da suprastanza on da survigilar igls affars da lour departamaint, d’exequeir igls acts uffizials necessaris e da rapportar surlonder alla suprastanza communala. 
Igl dretg da decider ò sulettamaintg la suprastanza communala. Fatgs da paca muntada pò la suprastanza delegar agl schef digl departamaint per decider independentamaintg.
Art. 44***
Mastral
Igl mastral magna la radunanza communala e presidiescha las sedutas da suprastanza, scu er la seduta dalla direcziun communala.
Igl mastral prepara la glista da tractandas dallas sedutas da suprastanza. El procura la realisaziun digls conclus ansemen cun igl oters commembers da suprastanza, resp. cun la direcziun communala. 
Ad el surstat ultra da chegl la decisiun  da disponer  d’expensas libramaintg definiblas ed unicas anfignen CHF 1'000.00, tgi èn betg preveidas aint igl preventiv. Chellas expensas pon betg surpassar  igl import total da CHF 5'000.00 ad onn.
An cass urgents pò el piglier las disposiziuns provisoricas necessarias.
Art. 45**
Sottascripziun digl cumegn; meds legals
Igl mastral resp. igl vicemastral sottascreiva giuridicamaintg valevel ansemen cun en ulteriour commember da suprastanza u igl scrivant da cumegn.
Decisiuns e disposiziuns contestablas ston esser signeidas cun las indicaziuns digls meds legals.
4. La cumischung da gestiun*
Art. 46
Cumischung da gestiun
La cumischung da gestiun sa cumpona da treis commembers. Ella sa constituescha sasezza.  Ella è cumpetenta da decider angal schi ella è cumpletta.
Art. 47**/***
Pensums
La cumischung da gestiun ò d’examinar igl antier andamaint dall’administraziun e digl chint scu er igl menaschi da tot igls organs ed ampluias communals tenor las directivas cantunalas. 
Ella è er autorisada da far controllas betg annunztgeidas. 
Per mintga rendachint annual ò ella da rapportar alla radunanza communala davart igls resultats dall’examinaziun e da far propostas correspondentas. 
La cumischung da gestiun è autorisada da pretender dalla suprastanza communala actas e posiziuns e da piglier invista ainten tottas actas digl cumegn, schinavant tgi chellas èn d’impurtanza per adampleir la sia incumbensa. 
Per tottas tractandas pò la cumischung da gestiun anvidar allas sias sedutas commembers da suprastanza u dad otras instanzas. Chels on da dar las infurmaziuns basignevlas alla cumischung da gestiun per tgi chella saptga adampleir la sia incumbensa. Ella è autorisada da consultar igls sies collaboratours per cunsegliaziun.
An cunvagnientscha cun la suprastanza communala pò la cumischung da gestiun exequeir la controlla digl chint an collaboraziun cugl inspecturat digls cumegns cantunal u cun persungas digl rom privatas. privatas cun en post da revisiun extern.
An cass da constataziuns da muntada inferioura, pon la cumischung da gestiun ed igl post da revisiun extern dar giu en rapport spezial alla suprastanza communala.
IV. Direcziun communala / Administraziun communala / Ampluias communals***
Art. 47a***
Direcziun communala
La direcziun communala sa cumpona digl mastral scu parsoura, digl scrivant da cumegn e digl manader digl sarvetsch d’ovras. Igl reglamaint d’organisaziun regla las incumbensas e cumpetenzas dalla direcziun communala.
La direcziun communala è cumpetenta da far propostas, elaborar e controllar las decisiuns dalla suprastanza communala. 
Ella dispona da cumpetenzas da decisiun selecziunadas, tgi èn neidas attribueidas ad ella antras la lescha u igl reglamaint d’organisaziun.
Alla direcziun communala surstat igl conclus davart d’expensas libras definiblas, tgi èn betg preveisas aint igl preventiv:
a) per expensas unicas definiblas libramaintg anfignen CHF 3'000.00. Chellas expensas pon an total betg surpassar igl import da CHF 15'000.00 ad onn.   
b) per expensas tgi sa repetan mintg’onn anfignen CHF 1'500.00. Chellas expensas dastgan betg surpassar an total igl import da CHF 5'000.00 ad onn.
So la direcziun communala betg decider unanimamaintg, ò igl affar da neir sottamess per decisiun alla suprastanza communala. 
La direcziun communala orientescha la suprastanza communala periodicamaintg ed an furma adattada dalla sia activitad. La suprastanza communala ò igl dretg d’invista illimito aint igls documaints.
L’execuziun da fatschentas da muntada subordinada, pò la direcziun communala surlascher an moda autonoma all’administraziun.
Art 48***
Pensums Administraziun communala
L’administraziun communala procura igl antier andamaint da chint ed igls ulteriours pensums administrativs publics ed exequescha las decisiuns dalla suprastanza, schinavant tg’igls schefs digl departamaint tgi la direcziun communala n’èn betg incumbensos incumbensada cun talas.
La suprastanza communala relascha en carnet da dueirs per igls ampluias dall’administraziun communala.
L’administraziun communala è sottamessa agl mastral. El pò delegar an scretg chella survigilaziun ad en schef da departamaint.
Art. 49**
Scrivant da cumegn
Igl scrivant da cumegn magna la canzleia communala e survigilescha igl persunal dall’administraziun. 
El magna protocol dalla radunanza communala e dallas sedutas da suprastanza ed ò vousch consultativa an suprastanza. La suprastanza pò er incumbensar en’otra persunga da screiver igl protocol.
Art. 50*/**
Pladimaint digl persunal
La suprastanza communala eligia igl persunal da cumegn e fixescha la salarisaziun agl rom dallas cundiziuns da cumegn, schinavant tgi nign oter organ è incumbenso persiva.
Las cundiziuns da pladimaint sa drezzan tenor las decisiuns digl cumegn d’urna e dalla radunanza communala, noua tgi talas determinaziuns mantgan, mintgamai tenor la legislaziun davart igl persunal e da scola digl cantun Grischun.
V. Finanzas, taglias ed otras taxas
Art. 51
Facultad communala
La facultad communala sa cumpona: 
dallas tgossas tgi vignan utilisadas publicamaintg, scu veias, plazs, avas e digl taragn ve digl qual i na so betg neir cumpruvo possess privat (art. 664 CCS/ZGB ed art. 118 e 119 dalla lescha introductiva agl CCS/ZGB); 
dalla facultad administrativa, numnadamaintg dallas tgossas e fondos tgi stattan cun lour substanza directamaintg an disposiziun all’administraziun scu bietgs d’administraziun, tgesas da scola, ovras pigl provedimaint digls abitants cun ava ed electricitad, indrezs per la dismessa d’ava persa e rusment, indrezs per stidar fi, plazs da lavour e da sport etc.; 
dalla facultad d’adiever, numnadamaintg alps, gôt, dretgs da far lenna e da pascular scu er pastgiras; 
dalla facultad finanziala scu capitals, daner contant, dabungs, schaschant ed ovras, tgi vignan salvadas an possess digl cumegn perveia da lour valeta da facultad e tgi son neir tratgas a nez tenor las furmas digl dretg privat (locaziun, fittanza, vendita digl retgav) u antras conceder dretgs spezials d’utilisaziun. dretgs spezials d’utilisaziun.
Art. 52**
Prancepis da finanzas, prancepis dalla contabilitad
Igls meds publics on da neir utilisos an furma spargnevla ed economica.
L'economia da finanzas duess esser angulivada a media vista. 
Mintga expensa pretenda ena basa legala, ena deliberaziun d'en credit ed ena lubientscha per igl paiamaint.
La contabilitad ò da neir manada tenor igls prancepis generals rancunaschias per igl andamaint da chints publics.
La bilantscha ò da neir messa sen en sang fundamaint antras amortisaziuns e reservas planisadas.
Igls meds liias per scopos definias (fondos, fundaziuns e finanziaziuns spezialas) duessan neir separos ed administros tenor lour determinaziun digl intent.

Igl chint annual ò da neir preschento alla radunanza communala per l'approvaziun ansemen cugl rapport dalla cumischung da gestiun anfignen igls 30 da zarcladour.
Igl preventiv ed igl pe da taglia per igl onn da chint on da neir preschentos alla radunanza communala anfignen igl pi tard mez december digl onn precedent.
Art. 53**
Vender ed impinar facultad da gioldamaint
Per vender u impinar facultad da gioldamaint valan las determinaziuns digls art. 45-46 dalla lescha digls cumegns cantunala.
Art. 54
Garanzeia digls basigns da finanzas, taglias
Igl cumegn corva igls basigns da finanzas an spezial cugl retgav dallas taglias e facultad, scu er da contribuziuns e taxas. Las taglias on da neir fixadas uscheia, tgi las finanzas seian angulivadas a lunga vista. La lescha da taglia stò neir approvada dalla regenza.
Prestaziuns spezialas on da neir finanztgeidas tant scu pussebel e cumportablas tenor igl prancepi da caschunader antras taxas causalas. Expensas dastgan neir fatgas angal schinavant tg'igl èn basignevlas, economicas e surpurtablas.
Art. 55**
Taxas d’utilisaziun e contribuziuns da costs
Per l'utilisaziun da gioldamaint vignan incassadas taxas d'utilisaziun u tschains da fittanza. 
Per utilisaziuns spezialas a fundamint da concessiuns u lubientschas per igl adiever general augmento incassa igl cumegn taxas tgi correspondan alla valeta dall'utilisaziun.
Art. 56
Taxas
Igl cumegn pò incassar taxas digls utilisaders d'ovras, interpresas ed indrezs communals erigias e mantignias da cumegn. L'otezza da talas sa drezza allas ordinaziuns communalas vertentas.
Per far adiever dall'administraziun communala u per l'execuziun da funcziuns uffizialas (per ex. concessiun da lubientschas) pò igl cumegn incassar taxas d'administraziun.
L'otezza dallas taxas duess esser per regla uscheia, tgi ella corresponda alla valeta dalla prestaziun exequeida per igl adressat, uscheia tgi corvan igls costs digl cumegn.
Art. 57
Taxa da preferientscha
Sch'igl cumegn realisescha ovras u indrezs tgi portan en avantatg spezial a tschertas persungas u tgi augmaintan la valeta da tscherts objects, schi incassa el contribuziuns correspondentas digls priviligias ve dall'erecziun dall'ovra tenor las determinaziuns  ed ordinaziuns dallas leschas spezialas da cumegn. 
Per la repartiziun digls costs valan subsidiarmaintg las prescripziuns cantunalas.
Art. 58**
Taxa per giasts u alloschamaint e taglia per la promoziun digl turissem
Per la promoziun digl turissem pò igl cumegn incassar ena taxa per giasts u taxa d’alloschamaint ed ena taglia per la promoziun digl turissem. Las determinaziuns particularas vignan regladas antras la lescha.
Las antradas na dastgan betg neir duvradas per finanztgier pensums da cumegn ordinaris.
VI. Determinaziuns finalas e transitoricas
Art. 59
Revisiun
La constituziun preschainta pò neir revedeida da tot taimp total u parzialmaintg.
Mintga revisiun è sottamessa alla approvaziun dalla regenza. Ella vo an vigour siva dall'approvaziun.
Art. 60**
Art. 61
Ulteriouras determinaziuns
Las ampremas elecziuns cumplessivas dallas instanzas on li igl otgover 2006.
Art. 62
Aboliziun da determinaziuns cuntradictoricas
Chella constituziun ramplazza chella digls 12 da fanadour 1981 cun midada digls 21 d'avost 1998. 
Cun l'antrada an vigour da chella constituziun èn cassos tots conclus da cumegn tgi scunterdeian alla nova constituziun.
Art. 63 
Text decisiv dalla constituziun
Decisiv è igl text rumantsch dalla constituziun appruvada.
Approvaziun
Decidia dalla radunanza communala digls 19-06-2005.
Appruvo dalla regenza tenor conclus digls 06-09-2005/1089.
*Revisiun parciala

** Revisiun parziala
Decidia dalla radunanza communala digls 28-10-2018, an vigour a parteir digls 01-01-2019.
Decideida digl cumegn d’urna digls 19-05-2019, an vigour a parteir digls 19-05-2019.

Igl mastral:	Igl scrivant da cumegn:

Simon Willi	Ursin Fravi

Tottas dus revisiuns parzialas èn neidas approvadas dalla regenza tenor conclus digls ______________ / DR_______
En num dalla regenza
Il president:	Il chancelier:

Dr. Jon Domenic Parolini	Daniel Spadin

010
010 Constituziun digl cumegn da Lantsch digl 2005 / revisiun parziala** 19-05-2019	Seite 22 von 27